Svealand

Svealand (literalament: lo país dels svears) es una de las tres grandas regions istoricas de Suècia ; las doas autras son Götaland, al sud, e Norrland, al nòrd. Cobrís uèi de territòris situats al sud e al nòrd de la capitala Estocòlme, per s'alargar cap a la frontièra amb Norvègia a l'oèst. Svealand es constituït de las províncias de Dalecarlia, Västmanland, Uppland, Värmland, Närke e Södermanland. Las províncias Åland (illas qu'apertenon uèi a Finlàndia) e Gästrikland an periodicament apertengut a Svealand. Värmland e benlèu tanben Närke fasián partit a l'origina de Götaland.